ایولون ۲۷-ده «فوربئس»اون ورسییاسینا اساساً دونیانین ان زنگین اینسانلارینین سیاهیسیندا ۱-جی یئره یوکسهلن «آمازون» اونلاین پلاتفورماسینین صاحبی جف بزوسون «حاکمیتی» یالنیز بیر گون داوام ائدیب.
لنت. آذ-این خبرینه گؤره، «میکروسوفت»اون یارادیجیسی بیلل گیتس ایولون ۲۸-ده یئنیدن ایلک سیرایا یوکسلیب. بو گونه اولان معلوماتلارا اساساً ج. بزوسون اروتی ۵۴۳ میلیون دوللار آزالیب و ۸۸،۷ میلیارد دوللار حجمینده قیمتلندیریلیر. ب. گیتسین ثروتینین میقداری ایسه ۸۹،۸ میلیارد دوللاردیر. بونونلا یاناشی، «بلومبرگ»این ورسییاسینا اساساً بزوس ۸۹،۳ میلیارد، گیتس ۹۰،۷ میلیارد دوللارا صاحبدیر.
ج. بزوسون لیدرلیگی ایتیرمهسینه سبب «آمازون»اون روبلوک حساباتیندان سونرا شیرکت سهملرینین اوجوزلاشماسیدیر. بئله کی، بو ایلین ایکینجی روبعونده «آمازون»اون خالص منفتی ۷۷% آزالاراق ۱۹۷ میلیون دوللار تشکیل ائدیب. اؤتن ایلین عینی دؤورونده بو میقدار ۸۵۷ میلیون دوللار ایدی. منفعتین آزالماسینا باخمایاراق، شیرکتین گلیری ۲۵ میلیون دوللار آرتیب.
قید ائدک کی، «آمازون»اون بازار دیری ۵۰۰ میلیارد دوللاری اؤتوب.
azb_Arab azb_Arab azb_Arab azb_Arab